《寄叔广》
宋代·陈藻

君在于潜未语归，姑苏我到事多违。母衰妹弱那能干，妇拙儿顽孰可依。

海近一天风漠漠，朔寒两地雪霏霏。行装稍办还家急，年少应须慕虎闱。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。